दहेज के लिए पत्नी को घर से निकाला, पति समेत सास-ससुर नामजद
भास्कर संवाददाता | माहिलपुर
थानामाहिलपुर की पुलिस ने कम दहेज लाने पर मारपीट कर विवाहिता को घर से निकालने के आरोप में उसके पति समेत ससुराल परिवार के तीन लोगों पर केस दर्ज किया है। पुलिस को दी शिकायत में गांव पेंसरा की गुरप्रीत कौर पुत्री अमरजीत सिंह ने बताया कि उसकी शादी हकूमतपुर के मनोज कुमार पुत्र बलबीर चंद से हुई थी। शादी के थोड़े समय बाद ही पति उसे कम दहेज लाने और महंगा बाइक देने अपने परिवार से मिलकर उससे रोजाना मारपीट कर उसे परेशान करने लगा। सास सुखविंदर कौर और ससुर बलबीर चंद भी उसे घर से बाहर निकालने को कहते। पति मनोज पिटाई करता। एक दिन मारपीट कर उसे घर से निकाल दिया। पुलिस ने गुरप्रीत कौर के बयान पर पति मनोज, सास सुखविंदर कौर और ससुर बलबीर चंद पर केस दर्ज किया है।
hin_Deva mar_Deva hin_Deva